Nädalavahetustel me armastame kangesti mune süüa hommikuks, igatmoodi - omletina, keedetuna, praetuna jne. Siiani oli proovimata kooreta  keedetud munad, Eggs Benedict nimetuse poolest, mille sain alles hiljuti teada. Kuigi nagu lugeda võib, peitub nime taga pigem konkreetne söök kui valmistusviis.  Aga tundus huvitav, kasvõi vahelduse mõttes.     soovitud hulk mune   suur potitäis keevat vett, 5l näiteks   2 tl söögiäädikat   Aja vesi keema, lisa äädikas. Enne muna sisse löömist keeruta vett, et tekiks "keeris". Löö muna ettevaatlikult vette ja keeda paar minutit. Tõsta lusikaga välja, nt köögipaberi peale, et muna liigsest veest kuivatada. Valmista 1 muna korraga! Maitsesta serveerimisel.    Nautisime neid röstsaial juustu, tomati ja singiga. Kindlasti teeme veel, olid tõeliselt maitsvad, äädika maitset kindlasti juurde ei jää, seda ei tasu karta.